Source: http://docplayer.fi/627920-Pirkko-routasalo-kaisu-pitkala-omahoidon-tukeminen-opas-terveydenhuollon-ammattihenkiloille-kuva-istockphoto-derek-latta.html
Timestamp: 2016-10-24 03:55:39+00:00
Document Index: 16094914

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Pirkko Routasalo & Kaisu Pitkälä. Omahoidon tukeminen. Opas terveydenhuollon ammattihenkilöille. Kuva: istockphoto Derek Latta
Pirkko Routasalo & Kaisu Pitkälä. Omahoidon tukeminen. Opas terveydenhuollon ammattihenkilöille. Kuva: istockphoto Derek Latta
Download "Pirkko Routasalo & Kaisu Pitkälä. Omahoidon tukeminen. Opas terveydenhuollon ammattihenkilöille. Kuva: istockphoto Derek Latta"
1 Pirkko Routasalo & Kaisu Pitkälä Omahoidon tukeminen Opas terveydenhuollon ammattihenkilöille Kuva: istockphoto Derek Latta2 ISBN Kustantaja: Suomalainen Lääkäriseura Duodecim Toimittajat: Pirkko Routasalo ja Kaisu Pitkälä Taitto ja layout: Tiina Laino Forssan Kirjapaino 20093 Lukijalle Suomalaiset ovat terveempiä, toimintakykyisempiä ja elävät pidempään kuin aiemmin. Silti monien kansasairauksien hoidossa ja riskitekijöiden ehkäisyssä on edelleen parantamisen varaa. Asiantuntijalähtöinen ohjaus ja neuvonta eivät tuota aina toivottua tulosta. Asiakas- ja potilaslähtöinen toimintatapa vaatii onnistuakseen terveydenhuollon kaikkien ammattiryhmien yhteistyötä ja toimintakulttuurin muutosta. Olemme tässä oppaassa tuoneet esille tämän uudenlaisen toimintakulttuurin keskeisiä käsitteitä ja toimintatapoja, sekä miten ne saadaan toimiviksi yhteistyössä asiakkaiden ja potilaiden kanssa. Opas on tarkoitettu kaikille terveydenhuollon ammattilaisille oman toiminnan tarkasteluun ja kehittämiseen. Tekstin yhteydessä olevissa pohdintaosissa ohjataan Sinua miettimään keskeisiä asioita siitä näkökulmasta, miltä tuntuu olla terveydenhuollon palveluja käyttävä asiakas tai potilas. Tämä opas on tuotettu moniammatillisena yhteistyönä, johon on osallistunut lääketieteen, hoitotieteen ja farmasian edustajia Helsingin yliopiston yleislääketieteen ja perusterveydenhuollon sekä sosiaalifarmasian osastoilta, Lääkehoidon kehittämiskeskus Rohdosta, Kelasta, Lääkelaitokselta, Lääketietokeskus Oy:stä, Sosiaali- ja terveysministeriöstä / Toimivasta terveyskeskuksesta, Suomalaisesta Lääkäriseurasta Duodecimista, Suomen Farmasialiitosta, Suomen Lääkäriliitosta, Tehystä ja Yliopiston Apteekista.4 Avaimia uudenlaiseen hoidon vaikuttavuuteen ovat potilaan valmentaminen omahoitoon ja hänen elämänhallintansa tukeminen. Kuva: istockphoto5 Johdanto Suomalaiset elävät terveempinä, toimintakykyisempinä ja pidempään kuin koskaan aiemmin. Tämä liittyy entistä parempiin elämäntapoihin ja turvalliseen ympäristöön, parantuneeseen sosioekonomiseen asemaan ja koulutukseen sekä lääketieteen kehitykseen. Silti monien kansansairauksien ja niiden riskitekijöiden ehkäisyssä ja hoidossa on edelleen parantamisen varaa. Esimerkiksi lihavuuden ja diabeteksen ilmaantuvuus jatkaa kasvuaan eikä monien valtimotautien riskitekijöiden hoito onnistu optimaalisesti. Viime vuosina on kuitenkin saatu uutta tieteellistä näyttöä siitä, että potilaiden omahoito on vaikuttavaa sairauksien hoidossa ja ehkäisyssä sekä elämäntapojen kohentamisessa. Esimerkiksi astman omahoitoon perustuva hoito-ohjelma on vähentänyt sairaalahoitoja ja ennenaikaisen kuoleman riskiä. Myös diabeteksen hoito- ja ehkäisyohjelmat ovat parantaneet potilaiden hoitotasapainoa ja vähentäneet diabeteksen ilmaantuvuutta. Avaimia uudenlaiseen hoidon vaikuttavuuteen ovat potilaan valmentaminen omahoitoon ja hänen elämänhallintansa tukeminen. Tämän ohjekirjan tavoitteena on auttaa terveydenhuollon ammattihenkilöitä ymmärtämään väestön omahoidon mahdollisuudet ja tukea heitä potilaiden omahoidon toteutuksessa. Omahoito on potilaan itsensä toteuttamaa, ammattihenkilön kanssa yhdessä suunnittelemaa ja kulloiseenkin tilanteeseen parhaiten sopivaa näyttöön perustuvaa hoitoa. Omahoidossa painotetaan potilaan autonomiaa sekä ongelmanratkaisu- ja päätöksentekokykyä. Omahoidon tukemisessa ammattihenkilö toimii valmentajana, joka räätälöi kuultuaan potilasta yhdessä hänen kanssaan juuri hänelle ja hänen elämäntilanteeseensa sopivan hoidon.6 Omahoidossa potilas ottaa vastuun omista ratkaisuistaan. Omahoidon on todettu vaikuttavan myönteisesti potilaan sairastamiseen ja elämänlaatuun sekä vähentävän terveydenhuollon palvelutarvetta ja sairaalahoitoja. Omahoito merkitsee sitä, että potilas osallistuu aktiivisesti oman hoitonsa ja elintapamuutoksensa suunnitteluun ja toteuttamiseen. Siinä painottuvat potilaan oman arjen asiantuntijuus, räätälöidyt hoitoratkaisut ja potilaan omien hoitopäätösten hyväksyminen. Omahoitovalmennuksessa pyritään tukemaan potilasta saavuttamaan paras mahdollinen elämänlaatu pitkäaikaissairaudesta huolimatta. Omahoito eroaa itsehoidosta siinä, että itsehoidossa potilas hakee vaihtoehtoisia hoitoja ilman ammattihenkilön apua. Itsehoidossa käytetään erilaisia luontaistuotteita, kansanparannuskeinoja ja muita eilääketieteellisiä hoitoja. Itselääkintä on ilman lääkemääräystä, usein farmaseutilta tai proviisorilta saadun tiedon perusteella ostettujen lääkevalmisteiden käyttöä. Omahoito Ammattihenkilön kanssa yhdessä räätälöity, potilaan tilanteeseen parhaiten sopiva näyttöön perustuva hoito Itsehoito Ilman ammattihenkilön apua potilaan tilanteeseensa itse suunnittelema hoito Itselääkintä Ammattihenkilöltä saadun tiedon pohjalta potilaan ilman lääkemääräystä valitsema lääkehoito Pohdittavaksi: Kun käytät lääkkeitä, kuinka suuri osa lääkehoidostasi perustuu omahoitoon, itsehoitoon ja itselääkintään? Montako reseptilääkettä, itsehoitolääkettä, vitamiinivalmistetta tai luontaistuotetta Sinulla on käytössä? Kun Sinulle määrätään lääke (kuuri- tai pitkäaikaislääke), miten tärkeänä näet sen, että kerrot lääkärille kaikki käytössäsi olevat lääke- tai luontaistuotevalmisteet?7 Ammattihenkilölähtöisyydestä potilaslähtöisyyteen Aiemmin terveydenhuollossa lääkäreillä ja muillakin ammattilaisilla oli vahva auktoriteetti suhteessa potilaisiin. Ammattihenkilölähtöisessä autoritaarisessa hoitosuhteessa terveydenhuollon ammattihenkilö suunnitteli potilaalle hoidon, jota hän edellytti potilaan noudattavan. Hän arvioi potilaan toimintaa hoitomyöntyvyyden näkökulmasta. Kumppanuussuhteessa lähestytään potilaslähtöisyyttä. Siinä ammattihenkilö kertoo potilaalle erilaisista hoitovaihtoehdoista ja neuvottelee potilaan kanssa tälle sopivasta hoidosta. Hoitosuhde perustuu kumppanuuteen, jossa terveydenhuollon ammattihenkilö toimii asiantuntijana ja tiedon jakajana. Hoidon tulos riippuu potilaan sitoutumisesta neuvoteltuun hoitoon. Valmentajasuhteessa omahoidon tukeminen perustuu potilaan ja ammattihenkilön tasavertaisuuteen, jolloin terveydenhuollon ammattilainen toimii valmentajan roolissa. Hoidon suunnittelu lähtee potilaasta. Ammattihenkilö ottaa selvää potilaan toiveista, kokemuksista, peloista, uskomuksista ja arkielämästä ja sovittelee yhdessä potilaan kanssa hoidon juuri hänelle sopivaksi. Kuitenkaan kaikissa tilanteissa potilas ei ole halukas tai kykenevä tekemään hoitoaan koskevia päätöksiä. Esimerkiksi akuutissa tilanteessa useimmiten ammattihenkilön edellytetään tekevän hoitopäätöksen. Ammattihenkilölähtöisyys Omahoito Omahoidon toteuttaminen / terveelliset elämäntavat Potilaslähtöisyys Auktoriteettisuhde Kumppanuussuhde Valmentajasuhde Hoitomyöntyvyys Hoitoon sitoutuminen Hoidosta sopiminen Kuvio 1. Ammattihenkilölähtöisestä auktoriteettisuhteesta potilaslähtöiseen valmentajasuhteeseen8 Pohdittavaksi: Jos tarvitset ammattihenkilön apua oman sairautesi hoidossa, odotatko autoritaariseen, kumppanuus- vai valmentajasuhteeseen pohjaavaa vuorovaikutusta? Jos vuorovaikutussuhde on autoritaarinen, kumppanuuteen tai valmentajasuhteeseen pohjaava, mitä suhde edellyttää Sinulta potilaana? Kuva: istockphoto, Alexander Raths9 Taulukko 1. Näkökulmien erot siirryttäessä auktoriteettisuhteesta valmentajasuhteeseen Auktoriteettisuhde Kumppanuussuhde Valmentajasuhde Lähtökohta Ammattihenkilö ja sairaus Ammattihenkilö ja potilas Potilas ja hänen elämäntilanteensa Tilannearvio ja hoito Ammattihenkilö arvioi tilanteen ja määrää hoidon. Ammattihenkilö kertoo eri hoitovaihtoehdoista ja hoitopäätös syntyy yhdessä potilaan kanssa. Ammattihenkilö ja potilas yhdessä arvioivat tilanteen ja räätälöivät potilaalle sopivan hoidon. Hoidon tavoitteet Ammattihenkilö asettaa tavoitteet ja kertoo ne potilaalle. Ammattihenkilö ja potilas neuvottelevat tavoitteet yhdessä. Potilaan arvot ohjaavat tavoitteiden asettelua. Hoidon toteutus Potilas noudattaa saamiaan hoitoohjeita. Potilas sitoutuu yhdessä sovittuun hoitoon. Potilas pystyy sairautensa hoidosta olevien tietojensa pohjalta itsenäisesti ratkaisemaan hoitoonsa liittyviä ongelmia ja tekemään päätöksiä. Potilas sisäistää yhdessä sovitun hoidon. Vastuu hoidosta Ammattihenkilöllä on vastuu. Ammattihenkilö ja potilas jakavat vastuun. Potilas viimekädessä päättää noudattaako hän hoitoa. Vastuuta kannetaan yhdessä. Hoidon tulos Noin 50 %:ssa lääkehoito toteutuu ohjeiden mukaan. Sitoutumiseen liittyvät jaksottaisuus ja repsahdukset. Potilas voimaantuu ja saavuttaa pystyvyyden tunteen ja halun jatkaa hoitoaan. Potilaslähtöisessä omahoidossa ammattihenkilö tuo hoidon suunnitteluun oman ammatillisen tietonsa ja osaamisensa. Hän sovittaa ne potilaan tiedot, toiveet, odotukset, arkielämän tilanteet ja valmiudet huomioon ottaen hänen elämäntilanteeseensa. Ammattihenkilö on valmentaja, joka tukee, kannustaa ja rohkaisee potilasta. Repsahdusten sattuessa hän luo uutta uskoa potilaaseen. Sairauden tai riskitekijän asiantuntijana hän on potilaan rinnalla kulkija ja tarvittaessa auttaja. Potilas on oman tilanteensa ja elämänsä asiantuntija, joka päättää ja ottaa vastuun toiminnastaan. Jos potilas päättää jatkaa entistä elämäntapaansa sairaudesta ja riskeistä huolimatta, hänellä on siihen oikeus, vaikka päätös ei olisi toivottava ammattihenkilön näkökulmasta katsottuna.10 Potilaan omahoitovalmiuteen vaikuttavat tekijät ja niiden arviointi valmennuksessa Ihmisen muuntuminen terveestä henkilöstä potilaaksi on pitkä, monimutkainen ja sopeutumista vaativa prosessi. Hän joutuu käyttämään lääkkeitä pitkään, ehkä koko elämänsä ja sopeuttamaan elintapojaan siten, että sairauden aiheuttamat riskitekijät vähenevät. Prosessi ei etene suoraviivaisesti, vaan matkalle mahtuu perääntymisiä, epäonnistumisia, repsahduksia ja uudelleen aloittamisia. Ammattihenkilö arvioi potilaan omahoitovalmiutta joka kerta olleessaan yhteydessä potilaaseen. Pohdittavaksi: Oletko jossain vaiheessa tehnyt elämäntapamuutoksen? Muistele, mitä se Sinulta vaati? Onko elämäntavoissasi tapahtunut repsahduksia? Pystyitkö palaamaan terveellisiin elämäntapoihin? Miltä Sinusta tuntuisi käyttää viittä eri lääkettä tautiin, josta et tunne mitään oireita? Minkälaisessa tilanteessa olisit valmis tähän? Pohdi omia uskomuksia, jotka saattaisivat vaikuttaa omaan hoitoosi. Kuva: istockphoto 1011 Taulukko 2. Omahoitoon vaikuttavat tekijät ja niistä keskustelu Omahoitoon vaikuttavat tekijät Motivaatio Tilannetieto Käsitys sairaudesta ja sen hoidosta Oireiden hoito Lisäsairaudet Ovatko liikkuminen, kätevyys, aistit tai kognitio sellaisia, että ne vaikuttavat omahoitokykyyn? Terveysuskomukset Pystyvyyden tunne Sosiaalinen tilanne Miten nämä tekijät voidaan muotoilla? Miten valmis potilas on muutokseen. Tieto yksin ei riitä parantamaan potilaan terveyttä. Tieto auttaa potilasta päätöksenteossa. Potilaan vahva uskomus sairauden syystä vaikuttaa hänen valintoihinsa ja päätöksiinsä. Pärjääkö potilas yksin vai saako hän tarvittaessa apua ongelmallisessa tilanteessa. Miten potilaan tai auttajan tulee toimia ongelmallisessa tilanteessa. Kartoitus ympäristön tarjoamasta avusta potilaalle. Muut sairaudet (kuulo, näkö, muistisairaus, liikkumiskyky) voivat vaikuttaa potilaan omahoidon toteuttamismahdollisuuksiin. Potilaan uskontoon, kulttuuriin ja perhepiiriin liittyvät uskomukset saattavat vaikuttaa omahoitoon. Potilaan luottamus omaan pystyvyyteensä, mahdollisuuksiinsa vaikuttaa elämäänsä, itsearvostukseensa ja autonomiaansa. Potilaan sosiaalinen ympäristö ja hänen roolinsa vaikuttavat hänen haluunsa ja kykyynsä ottaa vastuu omasta hoidostaan. Miten nämä tekijät selvitetään? Missä muutosvaiheessa potilas on? Onko potilas huolissaan terveydestään ja elintavoistaan? Tunnistaako potilas, mitä hyötyä hänelle olisi elintapamuutoksesta? Onko potilas omasta vai jonkun muun aloitteesta vastaanotolla? Mitä potilas tietää keskustelussa olevasta asiasta? Mistä potilas haluaa lisätietoa? Mitä potilas tietää sairaudestaan ja sen hoidosta? Minkä hän arvelee olevan syynä sairastumiseensa? Mitä hän tietää eri hoitovaihtoehdoista? Millaisia suunnitelmia potilaalla on ongelmallisen tilanteen varalle? Millaista apua potilas saa läheisiltään ja ympäristöltään? Mitä arvoja, asenteita ja uskomuksia potilaalla on ehkä liittyen uskontoon, kulttuuriin ja perhepiiriin, jotka vaikuttavat hänen näkemykseensä omahoidostaan? Millaiseksi potilas kokee kykynsä omahoitoon? Kokeeko potilas pystyvänsä tekemään muutoksia ja hallitsemaan niitä? Mitä perhe, ystävät ja työ vaikuttavat potilaan elämään? Miten potilaan rooli muuttaa hänen sosiaalisia roolejaan? 1112 Voimaantumisen seurauksena potilas kykenee asettamaan ja saavuttamaan päämääriä sekä ottamaan vastuuta elintavoistaan Kuva: istockphoto 1213 Potilaan omahoitovalmennus Omahoitovalmennuksessa tuetaan potilaan autonomiaa, voimaantumista ja pystyvyyden tunnetta, jotta hän oppii ja pystyy käyttämään ongelmanratkaisu- ja päätöksentekotaitoja. Taulukko 3. Potilasopetuksesta omahoitovalmennukseen Opetuksen/ valmennuksen lähtökohta tavoite menetelmä toteuttaja toteutus tulos Perinteinen potilasopetus Opetus on asiantuntija- ja sairauslähtöistä. Potilas saa tietoa sairaudesta ja sen hoidosta. Opetus pohjaa behavioristiseen oppimisnäkemykseen. Ammattihenkilö on opettaja. Opetus on pääsääntöisesti yksilöopetusta. Opetuksen tulos rakentuu muistettavista asioista ja unohtamisesta. Omahoitovalmennus Valmennus on potilaslähtöistä ja ottaa huomioon potilaan autonomian, motivaation, voimaantumisen ja pystyvyyden tunteen. Potilaalla on riittävästi tietoa sairaudesta ja sen hoitokeinoista, ja hän oppii ongelmanratkaisuja päätöksentekotaitoja. Valmennus pohjaa konstruktivistiseen oppimisnäkemykseen. Ammattihenkilö on valmentaja. Valmennus on sekä yksilö- että ryhmävalmennusta. Valmennuksessa potilas voimaantuu ja pystyy käyttämään ongelmanratkaisu- ja päätöksentekotaitojaan. Henkilön toiminta on autonomista silloin, kun hän kokee voivansa toimia todella oman vapaan tahtonsa ja valintojensa pohjalta. Voimaantuminen (empowerment) on henkilökohtainen potilaasta itsestä lähtevä prosessi, joka on yhteydessä potilaan kykyihin, mahdollisuuksiin, vaikutusvallan lisääntymiseen sekä hyvinvointiin. Voimaantuminen auttaa potilasta tunnistamaan, edistämään ja lisäämään kykyään kohdata omat tarpeensa, ratkaista omat terveysongelmansa ja säädellä omia voimavarojaan säilyttääkseen kontrollin omaan elämäänsä. Tämän 1314 seurauksena potilas kykenee asettamaan ja saavuttamaan päämääriä sekä ottamaan vastuuta elintavoistaan, tuntee oman elämänsä olevan hallinnassa ja toiveikkuus tulevaisuutta kohtaan kasvaa. Voimaantuminen ei ole pysyvä tila eikä sitä voi antaa toiselle. Arvostus, luottamus, vapaus ja vastuu ovat merkityksellisiä sen saavuttamisessa. Pystyvyyden tunne on henkilön uskoa siihen, että hänellä on kykyä hallita omaa toimintaansa ja tapahtumia, jotka vaikuttavat hänen elämäänsä. Pohdittavaksi: Mitä potilaan ammatti tai ikä vaikuttaa siihen, miten autonomiseksi hän kokee itsensä Sinun vastaanotollasi? Miten voisit auttaa 55-vuotiasta työtöntä, kouluttamatonta naista voimaantumaan ja saamaan pystyvyyden tunnetta hallita elämäänsä ja terveyttään? Mitä keinoja voisit käyttää vastaavasti 40-vuotiaan korkeasti koulutetun miehen kohdalla? Potilaan tilanteen arviointi Kun potilas tulee terveydenhuollon ammattihenkilön vastaanotolle, hänellä on yleensä syy tai vaiva, johon hän hakee apua, tai hän tulee lääkärin tai puolison kehotuksesta. Terveystarkastusten ja seulontojen yhteydessä mahdollinen sairaus tai riskitekijä pyritään löytämään mahdollisimman varhain. Vaikka henkilöllä ei todeta hoitoa vaativaa pitkäaikaissairautta tai riskitekijää, näissä kontakteissa ammattihenkilöt kuuntelevat ja opastavat häntä luotettaville terveyden ja terveysongelmien tietolähteille. Luotettavia terveyden tietolähteitä Käypä hoito -suositukset, Terveyskirjasto, Kansalaisen terveystietoportti, Lääkkeiden pakkausselosteet ja valmisteyhteenvedot Pohdittavaksi: Jos Sinulla on jokin terveysongelma, kuinka herkästi haet tietoa internetistä ongelman ymmärtämiseksi ja ratkaisemiseksi? 1415 Kun potilaalla on pitkäaikaissairaus Pitkäaikaissairaus alkaa yleensä vähitellen. Se kehittyy ajan kuluessa ja sen kulku voi olla aaltomaista. Se edellyttää jatkuvaa hoitoa, seurantaa ja tilannearvioita. Sekä potilaalla että ammattihenkilöllä on sairaudesta ja sen hoidosta tietoa. Siihen liittyy pitkäaikainen, ehkä koko elämän kestävä vuorovaikutussuhde ammattihenkilöiden kanssa. MITÄ? Ongelman ja voimavarojen tunnistaminen MITEN? Kuuntelemalla ja kyselemällä ammattihenkilölle selviää potilaan kokemus sairaudestaan ja omahoitovalmiudestaan Hoitosuunnitelma Ammattihenkilö ja potilas räätälöivät yhdessä potilaan omahoitovalmiuteen sopivaksi Omahoito Ammattihenkilö toimii lähinnä valmentajana kunnioittamalla potilaan itsemääräämisoikeutta Seuranta Ammattihenkilö ja potilas sopivat yhdessä keinot Kuvio 2. Ammattihenkilön ja pitkäaikaissairautta sairastavan potilaan yhteistyö 1516 Ongelman ja voimavarojen tunnistaminen Pitkäaikaissairaus muuttaa potilaan elämää aina jollakin tavalla. Muutoksen ei tarvitse olla dramaattinen, vaikka potilaat ovat kuvanneet monia kielteisiä tunteita ja asioita, kuten että pitkäaikaissairaus aiheuttaa vihaa, pelkoa, syyllisyyttä, mutta toisaalta tieto voi myös helpottaa aiheuttaa toistuvaa kipua tai ahdistusta rajoittaa entisiä rooleja ja liikkumista ehkäisee ponnistelua vaativia tehtävien suorittamista vaatii jatkuvaa lääkehoitoa edellyttää oman tilanteen jatkuvaa seurantaa vaikuttaa potilaan perheeseen ja läheisiin rajoittaa sosiaalisia suhteita heikentää elämänlaatua pysähdyttää miettimään omia elämänarvoja Pitkäaikaissairauden aiheuttamat oireet ja haitat ovat aina potilaalle todellisia. Hän kuvaa sairastumistaan, sairauden oireita ja seurauksia tietojensa, omien tuntemustensa ja aikaisempien kokemustensa pohjalta. Potilaan kuvauksessa välittyvät henkilökohtainen kokemus oman tilanteen vakavuudesta ja toisaalta omista mahdollisuuksista vaikuttaa tilanteeseen. Ammattihenkilö saa tietoa paitsi sairauden aiheuttamasta tilanteesta myös potilaan elintavoista, voimavaroista ja valmiudesta omahoitoon kuuntelemalla ja katsomalla, miten potilas kuvaa tilannettaan, ja kyselemällä potilaalta. Tämä tieto on lähtökohtana potilaan yksilöllisesti räätälöidylle hoidolle. Ongelman ja voimavarojen tunnistaminen miten potilas kertoo sairastumisestaan, sairauden oireista ja seurauksista mitä sanaton viesti kertoo potilaan ongelmien laadusta ja potilaan tunteista miten potilas kuvaa elintapojaan millaiset omahoidon voimavarat potilas kuvaa itsellään olevan miten potilas ilmaisee omahoitovalmiutensa 1617 Potilaan voimavarojen ja ongelmien tunnistamisessa auttavat kysymykset, joihin ei voi vastata yhdellä (kyllä, ei) sanalla. Hyviä aloituksia ovat kertoisitteko, kuvailisitteko, kertoisitteko tarkemmin jne. Kertoisitteko, millaisia ongelmia teillä on ollut. Millaisia ratkaisuja olette löytänyt ongelmiinne? Missä ratkaisuissa olette mielestänne onnistunut hyvin ja missä asioissa toivotte apua? Miten kuvaamanne ongelmat vaikuttavat teidän arkipäiväänne? Kerroitte äsken, että Kertoisitteko lisää tästä kokemuksestanne. Kuvio 3. Potilaan voimavarojen ja ongelmien tunnistaminen Omahoitovalmiuden tunnistamisessa auttaa viisivaiheinen Prochaskan muutosvaihemalli: ei ole vielä harkinnut muutosta, on harkinnut muutosta, on valmis muutokseen, on muuttanut toimintaa ja ylläpitää muuttunutta toimintaa. Vaiheet eivät ole välttämättä peräkkäisiä, vaan repsahduksia sattuu eri vaiheissa ja joskus potilas palaa aikaisempaan vaiheeseen. Tunnistamalla, missä muutosvaiheessa potilas on, ammattihenkilö pystyy sovittamaan potilaan opastamisen ja valmentamisen tilanteen vaatimalla tavalla. Potilas määrittelee tietoisesti tai tiedostamatta oman muutosvalmiutensa eikä sitä voi ulkoisesti muuttaa. Muutos lähtee potilaasta. Joskus muutos vie aikaa, joskus taas potilas on valmis muutokseen jo ensikontaktissa ammattihenkilöön. Opastaminen kussakin vaiheessa on kuvattu kohdassa Omahoidon tukeminen silloin, kun potilaalla on pitkäaikaissairauden riskitekijä. Hoitosuunnitelma Hoitosuunnitelma rakentuu potilaan tavoitteista, joiden laatimiseen hän on saanut ammattihenkilöltä apua. Kun potilas kokee, että hän on itse saanut asettaa tavoitteen omalle toiminnalleen, motivaatio tavoit- 1718 Sanoitte äsken, että toivoisitte Mitä tämä mielestänne tarkoittaa teidän arkipäivässänne? Kerroitte haluavanne laihtua. Tämä on hyvä tavoite. Voisimme yhdessä miettiä, millaisten osatavoitteiden kautta pääsette tähän tavoitteeseen. Millaisia kokemuksia teillä on aikaisemmista laihdutuskuureistanne? Miltä teistä kuulostaa ajatus, että käyttäisitte vähärasvaista maitoa kuukauden ajan? Asettaisitteko itse tavoitteen, jonka saavuttamisen koette mahdollisena. Kuvio 4. Potilaan opastaminen tavoitteen asettamisessa teen saavuttamiseen vahvistuu. Ammattihenkilö opastaa häntä etenemään päätetavoitteeseen pienien, toteutettavissa olevien osatavoitteiden kautta. Yleensä on mahdollista saavuttaa kerrallaan 2 3 konkreettista tavoitetta. Joskus jo yksikin tavoite on riittävä ja motivoiva. Esimerkkejä: Abstrakti tavoite: potilas lisää päivittäistä liikuntaansa. Konkreettinen, helposti saavutettavissa ja arvioitavissa oleva tavoite: potilas käyttää päivittäin hissin sijasta portaita noustessaan kolmanteen kerrokseen. Abstrakti tavoite: potilaan sairauden aiheuttama pelko vähenee. Konkreettinen, helposti saavutettavissa ja arvioitavissa oleva tavoite: potilas varaa ajan ammattihenkilölle, jonka kanssa hän käy läpi sairauttaan, sen merkitystä hänen elämässään sekä sairastumiseen liittyviä tunteitaan. Abstrakti tavoite: potilas laihduttaa. Konkreettinen, helposti saavutettava tavoite: potilas siirtyy rasvaisista maitovalmisteista vähärasvaisiin. 1819 Kuva: istockphoto, Viorika Prikhodko Selkeä omahoidon toteuttamisen aikataulu ja tuloksen arviointi auttavat tuloksen saavuttamista. 1920 Selkeä omahoidon toteuttamisen aikataulu ja tuloksen arviointi auttavat tuloksen saavuttamista. Kuukauden kuluttua arvioidaan potilaan kanssa, miten usein hän on käyttänyt portaita hissin sijasta. Kahden kuukauden kuluttua arvioidaan potilaan kanssa sairauden aiheuttaman pelon kokemus ammattihenkilön kanssa käytyjen keskustelujen jälkeen. Kuukauden kuluttua kysytään potilaan kokemuksia vähärasvaisten maitovalmisteiden käytöstä sekä verrataan painonmuutosta alkutilanteen painoon. Tavoitteet ohjaavat konkreettista toimintaa. Mitä selkeämmät toiminnan kuvaukset potilaan kanssa pystytään laatimaan, sitä varmemmin potilas tietää, miten hän voi saavuttaa tavoitteensa. Potilasta ei jätetä yksin suunnittelemaan toimintaansa. Ammattihenkilö pystyy tietojensa pohjalta auttamaan potilasta toteutettavissa olevan toiminnan suunnittelussa. Siinä voi olla apuna myös toisen sairastuneen kokemuksia, mikäli vertaistukea on käytettävissä. Hyvin suunniteltu hoitopolku tukee potilaan omahoidon toteutumista. Tavoitteet, aikataulut ja toiminta kirjataan ylös: yksi kappale sopimuksesta on potilaalla ja toinen jää potilaan asiakirjoihin hoitoyksikköön. Hoitosuunnitelma räätälöidään yhdessä potilaan kanssa siten, että siinä otetaan huomioon hänen muutosvalmiutensa omahoidon toteuttamiseen. Mitä valmiimpi potilas on muutokseen, sitä enemmän potilaan omahoidosta on hyötyä pitkäaikaissairauden hoidon tasapainoon saamisessa myös terveydenhuollon näkökulmasta. Pitkäaikainen lääkehoito ja elämäntapamuutokset hoitosuunnitelmaa tehtäessä Potilaat sitoutuvat heikosti pitkäaikaisiin lääkehoitoihin. Noin puolet käyttää lääkkeitä ohjeiden mukaan, jolloin niistä saatava hyöty jää ainakin osittain saavuttamatta. Lääkehoidon vaikutus voi olla jopa haitallinen ja hoito voi tulla tuloksiin nähden yhteiskunnalle kalliiksi. Lääkehoi- 2021 don heikkoon toteuttamiseen on monia syitä, kuten lääkkeen kalleus, haittavaikutukset, annostelukertojen määrä, lääkkeen vaikutuksen hitaus ja heikko tunnistettavuus, lääkkeiden yhteismäärä, käsitykset lääkkeistä, asenteet ja lääkkeiden käytön mukanaan tuoma sairaan rooli. Potilaan suhtautuminen lääkehoitoon ja lääkemääräyksen noudattamiseen selviävät kysymällä häneltä nykyisestä sairaudesta ja sen lääkehoidosta aikaisemmista lääkehoitokokemuksista käytössä olevista lääkkeistä, myös ei-reseptilääkkeistä hänelle sopivasta ja sopimattomasta lääkehoidosta suunniteltuun lääkehoitoon liittyvästä tiedon tarpeesta Potilasta pyydetään miettimään ennen vastaanotolle tuloa lääkehoitoon liittyviä asioita. Apuna hän voi käyttää tämän oppaan liitteenä olevaa muistilistaa (Liite 1). Lääkehoito suunnitellaan niin, että se vastaa mahdollisimman hyvin potilaan toiveita. Näin toimittaessa potilas kokee, että hän on voinut vaikuttaa suunnitteluun ja että lääkehoitopäätös on yhteinen. Tällaisella potilaslähtöisellä suunnittelulla luodaan perusta sille, että potilas ymmärtää lääkehoidon vaikutuksen sairauteensa ja ottaa lääkkeensä yhdessä suunnitellulla tavalla sekä varmistetaan lääkehoidolla saatavan hyödyn todennäköisyys. Potilaat sitoutuvat elintapamuutoksiin heikommin kuin lääkehoitoon. Noin kolmasosa pystyy noudattamaan terveellistä ruokavaliota ja suositusten mukaista liikuntaa, ja alle 10 % onnistuu pysyvässä laihtumisessa. Potilaan omahoidon tukeminen elintapamuutoksen toteuttamisessa on kuvattu tarkemmin kohdassa Omahoidon tukeminen silloin, kun potilaalla on pitkäaikaissairauden riskitekijä. Pitkäaikaissairauden aiheuttamat roolimuutokset terveestä henkilöstä potilaaksi Pitkäaikaissairauden toteaminen tuo mukanaan potilaan roolin. Sairauden hoito edellyttää jatkuvaa lääkehoitoa ja elintapamuutosta sekä terveydentilan seurantaa. Potilaalle muodostuu pitkäaikainen ehkä 2122 koko loppuelämän kestävä vuorovaikutussuhde terveydenhuollon ammattihenkilöihin. Häneltä vaaditaan vuorovaikutustaitoja, joilla hän pystyy kertomaan asiansa ymmärrettävästi ja saa tarvitsemansa avun. kuntourheilijasta arkiliikkujaksi kampaajasta atk-avustajaksi Jos pitkäaikaissairaus muuttaa paljon potilaan elämäntapoja, potilas joutuu hakemaan uusia, tyydytystä tuottavia tehtäviä ja omaksumaan niihin liittyviä rooleja. Samalla voi muuttua myös sosiaalinen verkosto, joka on liittynyt aikaisempaan rooliin. Työelämässä vielä olevalla potilaalla voi olla edessä ammatin vaihdos. Nämä muutokset vaativat sopeutumista ja rohkeutta hakeutua uudenlaisiin rooleihin. Toisaalta uusi rooli voi tuoda elämään uudenlaista sisältöä. Roolimuutoksen ei siis tarvitse merkitä menetystä, vaan se voi olla myös mahdollisuus johonkin uuteen alkuun. Ottamalla roolimuutoksen keskustelun aiheeksi ammattihenkilö voi auttaa potilasta puhumaan muutoksesta ja samalla tukea hänen voimaantumistaan uusien roolimahdollisuuksien löytämisessä. Roolimuutoskeskustelussa kokemukseen perustuva vertaistuki voi olla ammattihenkilön näkemystä lähempänä potilaan todellisuutta ja siten täydentää ammattihenkilön tietoon perustuvaa tukea. Pitkäaikaissairauden aiheuttamat tunteet Sairastaessaan pitkäaikaissairautta potilas käy läpi monenlaisia tunnetiloja. Diagnoosin varmistuminen voi olla potilaalle helpottavaa, jos hänen pitkään normaalia elämää haitanneille oireille löytyy syy. Samanaikaisesti hän voi kuitenkin kokea vihaa, pelkoa ja syyllisyyttä sairauden puhkeamisesta. Nämä tunteet voivat olla hyvin traumatisoivia, ellei potilas voi käsitellä niitä avoimesti ja saa niihin tarvittaessa apua. Tunteet eivät poistu tiedon lisäämisellä, mutta ne saattavat lievittyä. Ne ovat sidoksissa potilaan arvoihin ja syvällä oleviin kokemuksiin. Sairastuminen pysähdyttää ja saa potilaan miettimään elämänsä tärkeitä asioita ja omaa arvomaailmaansa. 2223 Tunteiden pukeminen sanoiksi auttaa jäsentämään niitä. Empaattisella, läsnä olevalla kuuntelulla ammattihenkilö tukee potilasta ilmaisemaan ja käsittelemään tunteitaan sekä hyväksymään ne osana pitkäaikaissairauteen ja elintapamuutoksiin sopeutumista. Kun ammattihenkilö räätälöi yhdessä potilaan kanssa hänen hoitosuunnitelmaansa, siihen kirjataan pitkäaikaissairauden hoidon ja elintapamuutoksen lisäksi se, miten potilas käsittelee roolimuutoksiaan ja sairauden aiheuttamia tunteitaan. Hoitosuunnitelma rakentuu sen mukaan, missä muutosvaiheessa potilas on ja minkälainen valmius hänellä on omahoidon toteuttamiseen. Ammattihenkilö käyttää ammatillista tietoa ja taitoa tunnistaakseen potilaan muutosvaiheen ja löytääkseen parhaiten potilaan autonomiaa ja itsenäistä päätöksentekoa omahoidon toteuttamiseksi tukevan opastuksen. Pitkäaikaissairauden omahoito Omahoito on potilaan itsenäistä toimintaa hoitosuunnitelman pohjalta. Vaikka hoitosuunnitelma olisi onnistuttu laatimaan hyvinkin yksityiskohtaiseksi, potilas joutuu itse ratkaisemaan sairauden ja sairastumisen mukanaan tuomia arjen sujumisen ongelmia ja tekemään niitä koskevia päätöksiä. Ratkaisuissa auttaa se, että hän ymmärtää, mistä hänen sairaudessaan on kyse ja mitkä asiat sairauteen vaikuttavat. Hän tarvitsee sekä ongelmanratkaisu- että päätöksentekokykyä. Hänen aikaisemmat valmiutensa ja sairauden aiheuttama uusi tilanne vaikuttavat siihen, miten hyvin hän pystyy näitä kykyjään käyttämään. Jos potilas ei koe itsellään olevan valmiutta tai hän ei halua tehdä ratkaisuja ja päätöksiä, on mahdollista turvautua hänen läheisiltään saatavaan apuun. Ellei tämä ole potilaan tahdon mukaista tai läheiset eivät halua osallistua päätöksentekoon, ammattihenkilö joutuu pohtimaan omaa rooliaan ja valtaansa potilaan hoitopäätöksiä tehtäessä ja hoitoa toteutettaessa. Potilasta voidaan valmentaa ottamaan itse vastuu päätöksistä ja hoidon toteutuksesta. Päätöksenteko siirretään hänelle niin pian kuin mahdollista. 2324 Ammattihenkilö on vierellä kulkija ja valmentaja silloin, kun potilas tarvitsee apua ja tukea. Kuva: istockphoto, Alexander Raths 2425 Potilaan voimaantumisen ja pystyvyyden tunteet vahvistavat omahoidon toteutusta. Voimaantumista ei tue se, että ammattihenkilö toimii potilaan puolesta. Todellista tukea on se, että ammattihenkilö on vierellä kulkija ja valmentaja silloin, kun potilas tarvitsee apua ja tukea. Voimaantumista tukee ammattihenkilön aidosti potilasta kuuleva asenne, jossa potilas voi itse ammattihenkilön kysymysten havahduttamana miettiä omat ratkaisunsa. Ammattihenkilön antamat valmiit standardiratkaisut tai ammattikieli, jota potilas ei ymmärrä, eivät tue voimaantumista. Pystyvyyden tunne näkyy potilaan käyttäytymisessä ja on tehtäväsidonnaista. Esimerkiksi joku pystyy erittäin hyvin noudattamaan kivun lääkehoitoa, mutta kivun lievittäminen rentoutumalla ei onnistu. Pystyvyyden tunnetta tukee myönteinen palaute silloin, kun potilas on itse tehnyt elämäänsä ja käyttäytymiseensä liittyviä tavoitteen mukaisia ratkaisuja. Sanoitte, että koette ylivoimaiseksi aloittaa Mikä tästä aloituksesta tekee teille ylivoimaisen? On luonnollista, että koette näin, mutta olisiko ehkä löydettävissä jokin toinen vaihtoehto? On hyvä, että mietitte muutoksen mukanaan tuomia hyötyjä ja haittoja, ennen kuin teette päätöksen. Voisimmeko miettiä niitä yhdessä? Yleensä kannattaa aloittaa siitä, mikä tuntuu itsestä helpoimmalta toteuttaa. Mikä olisi teille helpointa? Muutokseen kannattaa valmistautua. Kuinka pitkä valmistautumisaika mielestänne olisi teille riittävä? Kuvio 5. Potilaan ohjaaminen muutokseen johtavaan päätöksentekoon 25 Näytä lisää
Kuva: istockphoto KusTAnTAJA: suomalainen Lääkäriseura Duodecim KIRJOITTAJAT: Paula Vainiomäki, Arja Helin salmivaara, Doris Holmberg Marttila, Päivi Meriranta, Markku Timonen KIeLenTARKIsTus: niko Haarala Lisätiedot Muutos- ja kuntoutumisvalmius kuntoutumisen prosesseissa LYHYT OPAS VALMA-KIELEEN
Muutos- ja kuntoutumisvalmius kuntoutumisen prosesseissa LYHYT OPAS VALMA-KIELEEN Muokannut VALMA:n lähtötilaisuuksien (2007 marras-joulukuu) pohjalta 1.2.2008 Anne Aholainen tutkijakoordinaattori VALMA-hanke Lisätiedot SELVÄ SUUNTA SUUNTANA SELVÄSTI PAREMPI ELÄKEIKÄ. Ohjaajan käsikirja
SELVÄ SUUNTA SUUNTANA SELVÄSTI PAREMPI ELÄKEIKÄ Ohjaajan käsikirja 2 Sisällysluettelo Ryhmäohjaajalle 3 Selvä suunta ryhmän tausta-ajatuksia 8 Toisin kuin ennen (runo) 12 Hilkka-mummin mietteitä 13 Hyvinvointi Lisätiedot Löydä oma tarinasi -ryhmämalli. Ammatillisesti ohjatut vertaistukiryhmät nuorille ja nuorille aikuisille. Ryhmänohjaajan opas
Löydä oma tarinasi -ryhmämalli Ammatillisesti ohjatut vertaistukiryhmät nuorille ja nuorille aikuisille Ryhmänohjaajan opas Suomen Mielenterveysseura Suomen Mielenterveysseura on kansanterveys- ja kansalaisjärjestö. Lisätiedot ONNISTUNUT MUUTOS. Tukea onnistuneen muutoksen suunnitteluun ja läpivientiin
ONNISTUNUT MUUTOS Tukea onnistuneen muutoksen suunnitteluun ja läpivientiin SISÄLLYSLUETTELO 1 JOHDANTO 3 Onnistuneen muutoksen lähtökohdat 4 2 MUUTOKSEN JOHTAMINEN 5 2.1 Muutoksen lähtökohdat 5 Muutosvoimat Lisätiedot opiskelijan arvioijana
Työpaikkaohjaaja opiskelijan arvioijana Heljä Hätönen www.ohjaan.fi Tämän teoksen kopioiminen on tekijänoikeuslain (404/61, muut. 712/96) ja valokuvalain (495/6, muut. 446/95) mukaisesti kielletty lukuun Lisätiedot Virpi Hongisto Anne Repo Pia Björkman. Mieli myllertää. Opas kehitysvammaisen ihmisen mielenterveyden tukemiseen. Kehitysvammaisten Tukiliitto ry
Virpi Hongisto Anne Repo Pia Björkman Mieli myllertää Opas kehitysvammaisen ihmisen mielenterveyden tukemiseen Kehitysvammaisten Tukiliitto ry Sisältö Alkusanat 3 1 Perustietoa mielenterveydestä 5 Käsitteitä Lisätiedot ŝƚŝ ŽŶŬƐ ƚžŝ ŶǇƚ ƐĞ ŵăɛğŷŷƶɛ D/ d ͲŬƵŶƚŽƵƚƵƐ ƉĞƌŚĞĞů Ğ Ɛŝů ŽŝŶ ŬƵŶ ǀĂŶŚĞŵƉŝ ƐĂŝƌĂƐƚĂĂ Päivi ĂůƚŽŶĞŶ ƚžŝŵ
Päivi MANNERHEIMIN LASTENSUOJELULIITON LASTEN JA NUORTEN KUNTOUTUSSÄÄTIÖ Äiti, onks toi nyt se masennus? MIETE-kuntoutus perheelle, silloin kun vanhempi sairastaa Päivi Aaltonen (toim.) Mannerheimin Lastensuojeluliiton Lisätiedot Leena Nousiainen, Ulla Piekkari. materiaalipaketti1( )( )( ).indd1 1 OPETUSMINISTERIÖ
materiaalipaketti1( )( )( ).indd1 1 OPETUSMINISTERIÖ.. 00 1 : :0 SISÄLTÖ: A TAUSTATIETOA 1. KOULUTTAMISEN VIITEKEHYS JA OPPIMISKÄSITYS 1.1 Yhteistoiminnallisen kehittämisen periaatteet...5 1.2 Kokemuksellisen Lisätiedot Rauhaniemen sairaalan ja Koukkuniemen vanhainkodin. saattohoitosuunnitelma
1 Tampereen kaupunki LAIJO 31.3.2011 38, LIITE Laitoshoito DNO TRE:2131 /06.02.00/2011 Koukkuniemen vanhainkoti (päivitetty 15.10.2012) Rauhaniemen sairaala Rauhaniemen sairaalan ja Koukkuniemen vanhainkodin Lisätiedot Valma- projekti 2007 2010 Tutkimusraportti Tiina Nykky Tammikuu 2009
Että en minäkään esimerkiksi pienenä tyttönä toivonut että voi että kun minusta tulisi alkoholisti. Muutosvalmius ja kohtaamiset palvelujärjestelmässä päihdeasiakkaiden kokemina. Valma- projekti 2007 2010 Lisätiedot Varhainen tuki. toimintamalli työkyvyn heiketessä
Esimies työhyvinvointia rakentamassa Kimmo Terävä & Pirkko Mäkelä-Pusa Esimies työhyvinvointia rakentamassa 1 Esimies työhyvinvointia rakentamassa Kimmo Terävä & Pirkko Mäkelä-Pusa Kuntoutussäätiö Pakarituvantie Lisätiedot YLIOPPILAIDEN TERVEYDENHOITOSÄÄTIÖ OPPAITA
YLIOPPILAIDEN TERVEYDENHOITOSÄÄTIÖ OPPAITA 9 2012 Satoa ryhmästä opas hyvinvointiryhmän ohjaajalle Martin, Heiska, Syvälahti, Hoikkala Satoa ryhmästä opas hyvinvointiryhmän ohjaajalle Julkaisija: Ylioppilaiden Lisätiedot ELÄMÄ UUSIKSI. Sopeutuminen sairastumisen tai vammautumisen aiheuttamaan. elämänmuutokseen
ELÄMÄ UUSIKSI Sopeutuminen sairastumisen tai vammautumisen aiheuttamaan elämänmuutokseen Jaana Kääntä Pro gradu -tutkielma Sosiaalityö Kokkolan yliopistokeskus Chydenius Jyväskylän yliopisto Kevät 2012 Lisätiedot opiskelijan ohjaajana
Työpaikkaohjaaja opiskelijan ohjaajana Frisk, T. (toim.) www.ohjaan.fi Tämänteoksenkopioiminenontekijänoikeuslain (404/61, muutt. 712/96) ja valokuvalain (495/61, muutt. 446/96) mukaisesti kielletty lukuun Lisätiedot Opas. syöpäpotilaan läheiselle. Kun läheinen sairastuu syöpään perhe ja parisuhde miten itse jaksaa
Opas syöpäpotilaan läheiselle Kun läheinen sairastuu syöpään perhe ja parisuhde miten itse jaksaa Te k s t i Sinikka Arhovaara ja Leena Rosenberg sekä Harri Vertio ja Hilkka Karesluoto Ku v i t u s Bosse Lisätiedot TUKEA MASENNUKSEN JÄLKEISEEN TYÖHÖN PALUUSEEN
Raija Tiainen, Marja Oivo, Jouni Puumalainen ja Johanna Korkeamäki Mielenterveysongelmien esiintyvyys ei ole väestössä lisääntynyt. viime vuosina. Erityisesti ovat lisääntyneet masennuksen perusteella Lisätiedot Vertaistoiminta KANNATTAA
Miten tukea lasta, kun läheinen on kuollut? Opas läheisille sekä lasten ja nuorten parissa työskenteleville Uittomäki Susanna, Mynttinen Sirpa ja Laimio Anne 1 Uittomäki Susanna, Mynttinen Sirpa, Laimio Lisätiedot TERVEYSPÄIVÄ STOORIN & SALLIN ASIAK- KAILLE. Sofia Nguyen, Annina Salonen & Tarja Wasastjerna
TERVEYSPÄIVÄ STOORIN & SALLIN ASIAK- KAILLE Sofia Nguyen, Annina Salonen & Tarja Wasastjerna 2 TERVEYSPÄIVÄ STOORIN & SALLIN ASIAK- KAILLE Sofia Nguyen, Annina Salonen & Tarja Wasastjerna Kehittämistehtävä, Lisätiedot sosiaali- ja TErvEysalaN EETTiNEN perusta ETENE-julkaisuja 32
sosiaali- ja terveysalan eettinen perusta ETENE-julkaisuja 32 ETENE-julkaisuja 32 SOSIAALI- JA TERVEYSALAN EETTINEN PERUSTA ISSN-L 1458-6193 ISSN 1458-6193 (painettu) ISSN 1797-9889 (verkkojulkaisu) ISBN Lisätiedot Työelämätaidot Tarja Surakka & Tomi Rantamäki
Toimitaan yhdessä! NUORTEN OSALLISTAVA KOULUTUS SISÄLLYS I Alkusanat 1 II Nuorten osallistavan koulutuksen taustaa 3 Mitä nuorten osallistaminen tarkoittaa? 3 Mikä on ohjaajan rooli osallistavassa koulutuksessa? Lisätiedot LAPSET PUHEEKSI. - kun vanhemmalla on mielenterveyden ongelmia. Manuaali ja lokikirja. Tytti Solantaus
uskomme sinuun usko sinäkin Opas lastensuojeluun sijoitetun nuoren läheisille ja työntekijöille Aikuisten opas Pesäpuu ry & Lastensuojelun Keskusliitto Kun yksi ovi sulkeutuu, toinen ovi avautuu, mutta Lisätiedot ERO JA ISYYS Opas eroperheiden kanssa työskenteleville
Simo Pernu Mikko Pohjola ERO JA ISYYS Opas eroperheiden kanssa työskenteleville SISÄLLYS ESIPUHE...2 1 JOHDANTO...4 2 VANHEMMUUDEN MUUTOKSET...7 2.1 Muutoksia vanhemmuudessa...7 2.2 Isyyden muutokset...11 Lisätiedot Elämää muistisairauden kanssa - kuntoutusopas muistisairaille ihmisille ja heidän läheisilleen
Elämää muistisairauden kanssa - kuntoutusopas muistisairaille ihmisille ja heidän läheisilleen Kerro läheisillesi ja ystävillesi muistisairaudesta ja siihen liittyvistä tunteista. Myös ystävät tarvitsevat Lisätiedot Elä sitä, mitä jo olet!
! Co-Creating meaningful futures. Mikko Paloranta mikko.paloranta@mirrorlearning.com 040 585 0022 Elä sitä, mitä jo olet!... 1 1.1. Lukijalle... 4 2. Luomme oman todellisuutemme... 5 2.1. Minä ja todellisuuteni... Lisätiedot DIALOGINEN YHTEISTYÖ JA OSALLISTAMINEN VERKOSTOSSA